সাদিয়া দেহলভী
সাদিয়া দেহলভী (জন্ম: ১৯৫৭) হলেন দিল্লি ভিত্তিক মিডিয়া ব্যক্তিত্ব, কর্মী এবং লেখিকা। তিনি দৈনিক পত্রিকা হিন্দুস্তান টাইমসের একজন কলাম লেখক এবং প্রায়শই ফ্রন্টলাইন সহ বেশ কয়েকটি উর্দু, হিন্দি ও ইংরেজি পত্রিকায় লেখালেখি করে থাকেন। তিনি আজমিরের আজমির শরীফ দরগাহ এবং দিল্লির নিজামুদ্দিন আউলিয়ার ভক্ত হিসাবে পরিচিত। তিনি ইসলামের মৌলিক ব্যাখ্যার সমালোচনা করার জন্য আলোচনায় এসেছিলেন। তিনি সকলকে ইসলামের বহুত্ববাদ বোঝার আহ্বান জানান। দেহলভী একজন কলাম লেখিকার পাশাপাশি একজন অভিনেত্রীও; তিনি আম্মা অ্যান্ড ফ্যামিলি (১৯৯৫) নামক একটি টেলিভিশন ধারাবাহিকে অভিনয় করেছেন; যেখানে তিনি প্রবীণ মঞ্চ অভিনেতা জোহরা শেহগলের সাথে কাজ করেছিলেন।